I Tsjekkoslovakia var spartakiadene store turnarrangementer med synkroniserte turnoppvisninger som ble avholdt på det store Strahov stadion i Praha hvert femte år, og som inngikk i den kommunistiske propaganda om det nye styresettets fortreffelighet. Det første arrangementet med dette navn ble avholdt allerede i 1921, lenge før kommunistene styrte landet, og initiativtakeren den gang, Jiří Chaloupecký, anses som den som har skapt uttrykket Spartakiade.